கேள்வி: யூரோப்பியம்(III) பாசுபேட்டு - தயாரிப்பு குறித்து விரிவாக சொல்லுங்கள்.
பதில்: சிறிய மூலக்கூறுகளிலிருந்து திண்மங்களைத் தயாரிக்கப் பயன்படும் குழைம-கரைசல் செயல்முறையில் யூரோப்பியம்(III) பாசுபேட்டு தயாரிக்கப்படுகிறது. முதலில், யூரோபியம்(III) ஆக்சைடு சேர்மத்துடன் நைட்ரிக் காடி சமநிலை அளவுகளில் கரைக்கப்பட்டு பின்னர் 10% பாசுபாரிக் அமிலம் அதிகமாக சேர்க்கப்படுகிறது. காரகாடித்தன்மைச் சுட்டெண் மதிப்பை 4 ஆக சரிசெய்வதற்கும், குழைமத்தை உருவாக்குவதற்கும் இந்த செயல்முறையில் கூடுதலாக அமோனியா சேர்க்கப்பட வேண்டும். பின்னர் வினையில் உருவாகும் குழைமத்தை நீர் கழுவி 1200 °செல்சியசு வெப்பநிலைக்கு ஒருநாள் முழுவதும் சூடேற்றப்பட்டு யூரோப்பியம்(III) பாசுபேட்டு தயாரிக்கப்படுகிறது.
கேள்வி: யூரோப்பியம்(III) பாசுபேட்டு - பண்புகள் என்பது என்ன?
பதில்: யூரோப்பியம்(III) பாசுபேட்டு CePO4 சேர்மத்தை ஒத்த உருவ மோனோசைட்டு படிக அமைப்பு முறையில் படிகமாகிறது. P21/n (எண். 14, நிலை 2) என்ற இடக்குழுவில் a = 668.13(10), b = 686.18(9), c = 634.91(8) பைக்கோமீட்டர் மற்றும் β = 103.96(1)° என்ற அணிக்கோவை அளவுருக்களும் கொண்டு ஓர் அலகு செல்லுக்கு நான்கு வாய்பாட்டு அலகுகள் என்ற அளவில் இது படிகமாகிறது. யூரோப்பியம்(III) பாசுபேட்டின் வெப்பக் கொண்மை 298.15 கெல்வின் வெப்பநிலையில் 111.5 யூல்·கெல்வின்−1·மோல்−1 என்ற அளவிலும் பருமக் குணகம் 159(2) கிகாபாசுக்கல் என்ற அளவிலும் உள்ளன.